ออสเตรเลียเผย อาจยกเลิกธนบัตร 100 เหรียญ เตรียมตั้งหน่วยปราบปรามกลุ่มเลี่ยงภาษี - FINNOMENA
รัฐบาลออสเตรเลีย เผยมีแผนจะจัดการ กลุ่ม “เศรษฐกิจมืด” หรือ “เศรษฐกิจใต้ดิน” ผู้เลี่ยงภาษีทั้งที่ประกอบอาชีพถูกกฎหมาย และไม่ถูกกฏหมาย โดยได้มีการเปิดประเด็นว่าจะมีแผนเลิกใช้ธนบัตร 100 เหรียญออสเตรเลีย
26 ธ.ค. 2559

รัฐบาลออสเตรเลีย เผยมีแผนจะจัดการ กลุ่ม “เศรษฐกิจมืด” หรือ “เศรษฐกิจใต้ดิน” ผู้เลี่ยงภาษีทั้งที่ประกอบอาชีพถูกกฎหมาย และไม่ถูกกฏหมาย
โดยได้มีการเปิดประเด็นว่าจะมีแผนเลิกใช้ธนบัตร 100 เหรียญออสเตรเลีย ซึ่งเป็นธนบัตรที่มีหมุนเวียนอยู่จำนวนมากในระบบ และแนะนำให้ให้ประชาชนหันไปใช้ระบบการเงินอิเล็กทรอนิกส์แทน แต่ทั้งนี้เหมือนจะไม่ได้ผล เนื่องจากผู้บริโภคส่วนใหญ่ ยังคงคุ้นเคยกับการใช้เงินสด
ปัจจุบัน ออสเตรเลียมีธนบัตรราคาต่างๆ อยู่ในระบบประมาณ 1,500 ล้านใบ มูลค่า 73,000 ล้านเหรียญ เป็นธนบัตร 100 เหรียญ มูลค่า 3,000 ล้านเหรียญ
ซึ่งถือว่าแผนการนี้แตกต่างจากอินเดียและเวเนซุเอลา เพราะทั้ง 2 ประเทศประกาศยกเลิกการใช้ธนบัตรแบบฉับพลัน แต่ะออสเตรเลียใช้วิธี “โยนหินถามทาง”
โดยเสียงตอบรับที่ได้กลับมานั้นไม่ค่อยเห็นด้วยเท่าไหร่ จึงทำให้แผนการมีการชะงักเล็กน้อย และได้เปลี่ยนแผนหันมาตั้งหน่วยปราบปรามเศรษฐกิจมืด (Black Economy Taskforce) ทำหน้าที่ขจัดปัญหานี้โดยเฉพาะแทนก่อน
โดยหน่วยปราบปรามเศรษฐกิจมืด มีหน้าที่ติดตามและรวบรวมข้อมูลเกี่ยวกับกลุ่มเลี่ยงภาษี รวมทั้งทำรายงานเสนอรัฐว่า มีความจำเป็นต้องยกเลิกการใช้ธนบัตร 100 เหรียญหรือไม่
ทั้งนี้ปริมาณเงินในการเลี่ยงภาษีนั้น ทำให้รัฐขาดรายได้ปีละประมาณ 21,000 ล้านเหรียญออสเตรเลีย (556,500 ล้านบาท) คิดเป็น 1.5% ของจีดีพี (GDP)
ที่มา : http://northbridgetimes.com/demonetising-effect-australia-in-line-after-venezuela-and-india/19973
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: